LIBER SEPTIMUS. 719 



oratio, et votorum sacrificia Deo oblata, librorum item theolo- 

 gicorum multo in otio conscriptio ad legis divinae doctrinam 

 propagandam ; quemadmodum et Moses fecit, cum per tot 

 dies in montis secessu moratus esset. Quinetiam Henoch, ab 

 Adamo Septimus, qui videtur fuisse princeps Vitae Contem- 

 plativae (etenim cum Deo ambulasse perhibetur) 1 9 nihilominus 

 ecclesiam Prophetias Libro (qui etiam a Sancto Juda citatur) 

 dotavit. 2 Contemplativam vero quod attinet meram, et in 

 seipsa terminatam, quaeque radios nullos sive caloris sive lu- 

 minis in societatem humanam diifundat ; nescit earn certe 

 Theologia. 



Determinat etiam quaestionem, tanta contentione agitatam, 

 inter scholas Zenonis et Socratis ex una parte, qui fbelicitatem 

 in virtute, aut sola aut adornata, (cujus semper in officiis vitas 

 partes potissimae) collocarunt, et reliquas complures sectas et 

 scholas ex altera parte ; veluti scholas Cyrenaicorum et Epicu- 

 reorum, qui earn in voluptate constituerunt, virtutem autem 

 (sicut fit in comoediis aliquibus, ubi hera cum famula vestem 

 mutet) plane ancillam statuerunt, utpote sine qua voluptati 

 commode ministrari non posset ; nee minus illam alteram Epi- 

 curi scholam, quasi Reformatam, quae foelicitatem nihil aliud 

 esse praedicabat quam animi tranquillitatem et serenitatem, a 

 perturbationibus liberi et vacui; ac si Jovem de solio deturbare 

 vellent et Saturnum cum aureo saeculo reducere, quando neque 

 aestas nee bruma fuissent, non ver nee autumnus, sed una et 

 aequabilis aeris temperies ; denique et illam explosam Pyrrhonis 

 et Herilli scholam, qui sitam autumaverunt foelicitatem in scru- 

 pulis quibusque animi prorsus eliminandis ; nullam statuentes 

 fixam et constantem boni aut mali naturam ; sed actiones pro 

 bonis aut malis habentes, prout ex animo, motu puro et irre- 

 fracto aut contra cum aversatione et reluctatione, prodirent; 

 quae tamen opinio in haeresi Anabaptistarum revixit ; qui cuncta 

 metiebantur juxta motus et instinctus spiritus, et constantiam 

 vel vacillationem fidei. Liquet autem ista quae recensuimus 

 omnia ad privatam animorum tranquillitatem et complacentiam, 

 nullo modo autem ad Bonum Communionis, spectare. 



1 Gen. v. 24. 



2 St. Jude, 14. Three MS. copies of the Ethiopic version of the book of Enoch 

 were brought from Abyssinia by Bruce. Dr. Lawrence published an English trans- 

 lation of it, which I have not seen. A German translation by Hoffman appeared at 

 Jena in 1 833. Before Bruce's time, the contents of this apocryphal or uncanonical 

 book were, at least in Europe, wholly unknown. 



